شەفەق نیوز/ وەزارەت تەندروسی و ژینگەی عراق، ئمڕوو دووشەممە،  ئەو قسەوباسەیلە لەباوەت گلەوخواردن کەرەنتین تەندروسی گشتگیر،  و سەختەوکردن ریکارەیەلە لەرخ هاتن شەپۆل چوارەم لە ڤایرۆس کۆرۆنا وەرەو ناو عراق یەکلاوە کرد.
روبا فەلاح خانمە ئەندام تیم تەندروسی لە وەزارەت تەندروسی و ژینگەی عراق ئەرا ئاژانس شەفەق نیوز وت  تا ئیسە هۊیچ بڕیاریگ لەباوەت  چەسپیان قەیەغەی جۊلەکردن گشتگیر و سەختەوکردن ریکارەیەلە لەرخ هاتن شەپۆل چوارەم لە ڤایرۆس کۆرۆنا وەرەو ناو باسی نەکریاگە، و دەسەی تەندروسی و سەڵامەتی هۊچ ئاگادارییگ لەی باوەتە وەپیمان نەڕەسانیە.
روبا خان وتیش: تا ئیسە شەپۆل چوارەم پەتای کۆرۆنا نەڕەسیەسە عراق  و گلەوداین کەرەنتین لەبان هەڵوێست پەتاگە و بڕیارەیل تەندروسی و سەڵامەتی نیشتمانی وسیاگە، و هەمیش هاتن چوارەم شەپۆلەگە مەرج نییە ئە بنچینە نووەگە بوود،  و شایەت خود نشانەیل بیماریەگە نەیاشتاد.
